KOMENTE DHE REKOMANDIME
MBI RAPORTIN E MONITORIMIT PËR 4 MUJORIN E VITIT 2026
PËR KUVENDIN E SHQIPËRISË
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë vitit 2026, Kuvendi i Shqipërisë ka ushtruar veprimtarinë e vet nëpërmjet dy programeve të tij, si më poshtë:
1. Programi “Planifikim, Menaxhim, Administrim”.
2. Programi “Veprimtaria Ligjvënëse”.

Programi “Planifikim Menaxhim Administrim” 

Qëllimi i plitikës së programit është përmirësimi i vazhdueshëm i punës për ndërgjegjësimin dhe angazhimin e qytetarëve në veprimtarinë e Kuvendit, rritja e efektivitetit dhe paanshmërisë në ofrimin e shërbimeve kërkimore, rritjes së nivelit të tekonologjisë së informacionit duke përfshirë dhe sigurimin e punës në distancë, përmirësim i kuadrit rregullator, rritje e kapaciteteve njerëzore, si edhe përmirësim i komunikimit të brendshëm dhe infrastrukturës e kushteve të punës. Realizimi faktik i shpenzimeve në total për këtë program është rreth 206 milionë lekë, ose 23% e planit të miratuar. 

Realizimi i qëllimit të politikës së programit, është kryer nëpërmjet realizimit të objektivave dhe produkteve sa më poshtë:
· Objektivi “Të rritet niveli i transparencës, objektivitetit të informimit dhe aksesi i publikut në çështjet parlamentare duke punuar me kapacitete njerëzore profesionale”. Ky objektiv është arritur përmes realizimit produkteve si më poshtë:
· 36 nënpunës të trajnuar dhe rekrutuar në përputhje me sfidat e kërkesat e kohës, apo 72% e sasisë së planifikuar. 
· 30 shërbime të ofruara në kuadër të informimit publik, edukimit qytetar dhe transparencë maksimale e bashkëpunim me median për pasqyrimin real të veprimtarisë së Kuvendit.
· Objektivi “Të sigurohet arkitekturë optimale dhe bashkëkohore e teknologjisë së informacionit si dhe infrastrukturë dhe kushte pune me standarte për veprimtarinë parlamentare në përgjigje të sfidave të reja”. Ky objektiv është arritur përmes realizimit të produkteve si më poshtë: 
· 46 njësi (ndërtesa, zyra, sisteme dhe makineri e pajisje) të mirëmbajtura, apo 60% e sasisë së planifikuar.
Programi “Veprimtaria Ligjvënëse”.
Nëpërmjet këtij programi Kuvendi Shqipërisë synon rritjen e cilësisë së akteve, të përafruara me legjislacionin e BE, forcimin e marrëdhënieve ndërparlamentare me vendet e BE-së, vendet e rajonit dhe jo vetëm si edhe rritja e performancës në monitorimin e institucioneve të pavarura. Realizimi faktik i shpenzimeve në total për këtë program është rreth 365 milionë lekë, ose 30% e planit të miratuar.
· Objektivi “Të synohet rritja e cilësisë së projektligjeve të propozuara, shtimi i nismave nga deputetët dhe nga vetë zgjedhësit si dhe respektim i plotë i rregullave proceduriale në mbledhjet e komisioneve, takimet me grupet e interesit dhe shoqërinë civile, si edhe përgatitja e opinioneve ligjore me përafrim me acquis communautaire.” Produktet që kanë kontribuar në realizimin e këtij objektivi për 4M e vitit 2026 janë realizuar si më poshtë: 

· 110 akte të miratuara në Kuvend për 4M e vitit 2026, apo 35% e sasisë së planifikuar.
· Objektivi “Rritja e efektivitetit të diplomacisë parlamentare në funksion të Integrimit Europian dhe zgjerimi i marrdhënieve dypalëshe dhe shumëpalëshe me parlamentet e tjera dhe organizatat ndërkombëtare.” Produktet që kanë kontribuar në realizimin e këtij objektivi për 4M e vitit 2026 janë realizuar si më poshtë: 
· 48 delegacione pjesëmarrëse në vizita zyrtare, konferenca, asamble parlamentare brenda dhe jashtë vendit, apo 34% e sasisë së planifikuar.
· Partneritet dhe mbështetje nga 7 organizata ndërkombëtare, në të cilat Kuvendi është anëtarë me të drejta të plota.
II. Karakteristika kryesore të performancës së shpenzimeve

Në fund të 4M të vitit 2026, situata në lidhje me realizimin e shpenzimeve të buxhetit, krahasuar me planin e vjetor, paraqitet si më poshtë:
Tabela: Realizimi i shpenzimeve sipas programeve buxhetore (në mijë lekë):
Pra siç shikohet nga të dhënat e tabelës së mësipërme, duke gjykuar vetem mbi realizimin në vlerë të shpenzimeve të planifikuara për 4M e vitit 2026, për këtë institucion, evidentohet një performance në mesataren e periudhës. Shpenzimet buxhetore të Kuvendit janë planifikuar në vlerën 2,121,667 mijë lekë, ndërsa plani i rishikuar reflekton dhe akordimin e fondit të veçantë shtesë për vitin 2026, prej 1,000 mijë lekë, duke rritur planin në 2,122,667 mijë lekë. Realizimi faktik për periudhën arrin në 571,595 mijë lekë, që përfaqëson 27% të planit të miratuar. 
Programi “Planifikimi, Menaxhimi dhe Administrimi”, ka realizim faktik të shpenzimeve në vlerën 206,403 mijë lekë, që përfaqëson, 23% të planit të miratuar. Ky program zë 36% të shpenzimeve totale, duke reflektuar një nivel relativisht të mirë realizimi, veçanërisht të shpenzimeve korrente (25% ndaj planit), ndërkohë që shpenzimet kapitale paraqesin një realizim prej 9% kundrejt planit.
Shpenzimet faktike për programin “Veprimtaria Ligjvënëse”, paraqiten në vlerën 365,192 mijë lekë, duke shënuar, 30% realizim ndaj planit fillestar. Ky program përbën 64% të totalit të shpenzimeve, duke konfirmuar rolin dominues të tij në strukturën buxhetore të Kuvendit.
Sipas zërave përbërës të shpenzimeve, situata në fund të 4M vitit 2026, paraqitet si më poshtë:  

Tabela: Realizimi i shpenzimet sipas klasifikimit ekonomik (në mijë lekë):
Pra siç shikohet nga të dhënat e tabelës së mësipërme, realizimi i shpenzimeve të Kuvendit për periudhën raportuese rezulton 571.6 milionë lekë, ose 27% e planit vjetor të rishikuar prej 2.12 miliardë lekësh. Struktura e realizimit dominohet nga shpenzimet korente, të cilat përbëjnë 98% të totalit të shpenzimeve faktike, ndërsa shpenzimet kapitale vetëm 2%. Sipas zërave kryesorë të shpenzimeve realizimi paraqitet si më poshtë:
Shpenzimet korrente përbëjnë pjesën dominuese të buxhetit, me 98% të totalit të shpenzimeve faktike. Plani i miratuar për shpenzimet korrente është 1,990,667 mijë lekë, ndërsa realizimi faktik arrin në 559,584 mijë lekë, duke rezultuar në një nivel realizimi prej 28%, si ndaj planit fillestar ashtu edhe atij të rishikuar.
· Shpenzimet e personelit përbëjnë rreth 70% të totalit të shpenzimeve të realizuara, me një nivel realizimi në masën 29% në art.600 në art. 601 respektivisht, kundrejt planit vjetor të ndryshuar. Ky nivel realizimi është ndikuar kryesisht nga mosplotësimi i strukturave organike të institucionit, pasi numri faktik i punonjësve rezulton 437, nga 486 të planifikuar. 

· Shpenzimet e operative janë realizuar në masën 24% të planit të rishikuar, duke zënë 26% të totalit të shpenzimeve faktike. Në këtë zë, përfshihen shpenzimet për deputetët, për pagesat e ekspertëve të komisioneve të posaçme, hetimore, etj., shpenzime për konferenca, aktivitetet në kuadër të integrimit në BE, si dhe shpenzime utilitare të institucionit. 
· Shpenzimet për kuatoat parlamentare janë realizuar në nivelin 70% kundrejt planit vjetor. 
Shpenzimet kapitale paraqesin një nivel realizimi prej 9% të planit vjetor të rishikuar, duke zënë rreth 2% të totalit të shpenzimeve faktike. Niveli i ulët i realizimit lidhet kryesisht me ecurinë e procedurave të prokurimit për investimet e planifikuara, të cilat janë ende në proces zhvillimi dhe pritet të materializohen me pagesa gjatë periudhës së mbetur të vitit buxhetor.
III. Informacion mbi volumin dhe madhësinë e ndryshimit të buxhetit
Për Buxhetin e Kuvendit të Shqipërisë për vitin 2026, situata në lidhje me ndryshimet në planifikim gjatë kësaj periudhe, paraqitet në tabelat e mësipërme. Ndryshimet e planit gjatë vitit 2026, kanë ndodhur nga, akordimi i fondit të veçantë për këtë institucion, 1 milionë lekë.
IV. Komente dhe rekomandime

· Vlerësojmë paraqitjen e raportit të monitorimit për 4M 2026 është bërë në përputhje me afatin e përcaktuar në udhëzimin nr. 14, datë 30.05.2023. 
· Në relacion është paraqitur informacion mbi ecurinë e realizimit të shpenzimeve të institucionit sipas klasifikimit ekonomik, në nivel programi buxhetor.

· Është paraqitur një analizë mbi realizimin e objektivave dhe produkteve për periudhën.
· Anekset e monitorimit nuk janë sipas formateve të reja të përcaktuara në Udhëzimin nr. 14, datë 30.05.2023. Sipas formateve të miratuara me udhëzimin nr. 14, datë 30.05.2023, është paraqitur vetem Aneksi nr.4 “Raporti i realizimit të treguesve të performancës së programit”.
Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:
· Paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.
· Të shpjegohen në mënyrë më të detajuar arsyet kryesore që kanë ndikuar në performancen e realizimit nën nivelin e duhur të shpenzimeve për periudhën raportuese kundrejt planit për vitin 2026. 

V. Publikimi

Raporti i Monitorimit për 4M e vitit 2026 është publikuar në faqen zyrtare të Kuvendit të Shqipërisë. 
Linku: https://parlament.al/dokumenta/67d6663d-5f74-4836-b7b8-ec0c88bf1419/5fd8986e-e683-4de3-aeef-8c8852c09ac9

